Επίδραση της θέσης της ηχητικής πηγής θορύβου και ακουστική χωρική διάκριση σε νεαρούς ενήλικες και μεσήλικες
Creators: name: Μπουτζέτη, Θεοδώρα Νικολάου
Publisher: name: Aristotle University of Thessaloniki
Year: 2024
Subjects: Διαταραχή ακουστικής επεξεργασίας
ΔΑΕ
Ακουστική χωρική διάκριση
Auditory processing disorder
APD
Auditory spatial discrimination

description: Υπόβαθρο: Τα άτομα καθώς αυξάνεται η ηλικία τους είναι πιθανό να εμφανίζουν ελλείμματα στην ακουστική χωρική διάκριση. Σκοπός: Στόχος της έρευνας είναι η μελέτη της διαφοροποίησης, λόγω της γήρανσης, στην επίδραση της θέσης της ηχητικής πηγής θορύβου και στην ακουστική χωρική διάκριση σε νεαρούς ενήλικες και μεσήλικες καθώς και η πιθανή συσχέτιση μεταξύ της επίδοσης στη μνήμη αριθμών και της επίδοσης στις ψυχοακουστικές δοκιμασίες και στην Sp8D. Υλικό-Μέθοδος: Το δείγμα αποτελούνταν από 40 ενήλικα άτομα ηλικίας από 18 μέχρι και 55 ετών. Οι ομάδες χωρίστηκαν ως εξής: 1) ομάδα νεαρών ενηλίκων - 20 νεαροί ενήλικες (18 - 35 ετών) και 2) ομάδα μεσηλίκων - 20 μεσήλικες (40 - 55 ετών). Χορηγήθηκε το ερωτηματολόγιο The (Modified) Amsterdam Inventory for Auditory Disability (στα ελληνικά). Η ακουστική οξύτητα αξιολογήθηκε με δύο διαφορετικούς τρόπους: την δοκιμασία «Ομιλητική σε ησυχία» και την χρήση του “Unitron Online Hearing-Screener”. Η ακουστική επεξεργασία αξιολογήθηκε με τη χρήση δοκιμασιών όπως η ομιλητική σε θόρυβο, η διχωτική δοκιμασία με αριθμούς και η δοκιμασία μνήμης αριθμών. Επιπλέον, δημιουργήθηκε και χορηγήθηκε η δοκιμασία χωρικής σημασιολογικής ηχοκάλυψης (Sp8D). Αποτελέσματα: Στο μεγαλύτερο μέρος της μπαταρίας των δοκιμασιών η Ομάδα Μεσηλίκων είχε χαμηλότερη επίδοση από την Ομάδα Νεαρών Ενηλίκων. Αλλά, δεν υπήρξαν στατιστικά σημαντικές διαφορές μεταξύ των δύο ομάδων σε όλες τις δοκιμασίες ακουστικής επεξεργασίας, συμπεριλαμβανόμενης και της Sp8D. Σε ολόκληρο το δείγμα, η διχωτική δοκιμασία, τόσο στο δεξί αυτί όσο και στο αριστερό έδειξε ισχυρή συσχέτιση με τη Μνήμη Αριθμών, τόσο στην ευθεία ανάκληση όσο και στην αντίστροφη ανάκληση. Συμπεράσματα: Οι μεσήλικες μπορούν να οφελούνται από τον χωρικό διαχωρισμό για να βοηθηθούν στην ακρόαση ομιλίας παρουσία θορύβου και να αντισταθμίσουν τις δύσκολες συνθήκες ακρόασης. Τα γνωστικά ελλείματα θα μπορούσαν να είναι ένας από τους παράγοντες που επηρεάσουν την επικοινωνία (μειωμένη μνήμη εργασίας, δυσκολία στον καταμερισμό της προσοχής, επιλεκτική παρακολούθηση πληροφοριών ενώ αναστέλλονται οι περισπασμοί). Η διχωτική ακοή συσχετίστηκε σημαντικά με την ακουστική προσοχή, τη μνήμη εργασίας και τη βραχυπρόθεσμη μνήμη.
description: Background: Older people are likely to show deficits in auditory spatial discrimination. Purpose: The aim of the research is to study the variation due to aging in the effect of sound source location and auditory spatial discrimination in young adults and the possible correlation between performance in Digit Span and performance in psychoacoustic tests and Sp8D. Material-Method: The sample consisted of 40 adults aged between 18 and 55 years. The groups were divided as follows: 1) Young Adult Group - 20 young adults (18 - 35 years) and 2) Middle-aged group - 20 middle-aged (40 - 55 years). The (Modified) Amsterdam Inventory for Auditory Disability questionnaire (in Greek) was administered. Hearing acuity was assessed in two different ways: the Speech-in-quiet test (SinQ) and using the "Unitron Online Hearing-Screener. Auditory processing was assessed using tests such as Speech-in-Babble test (SinB), the Dichotic Digits test (DD), and the Digit Span test (DS). In addition, the spatial informational masking test (Sp8D) was created and administered. Results: On most of the tests the Clinical Group performed lower than the Control Group. But there were no statistically significant differences between the two groups in all auditory processing tests, including the Sp8D. In the whole sample, the Dichotic Digits test, in both the right and left ears showed a strong correlation with Digits Span, both in Forward recall and in Backward recall. Conclusions: Middle-aged adults can benefit from spatial separation to help them hear speech in noise and to compensate for difficult listening conditions. Cognitive deficits could affect communication (reduced working memory, difficulty dividing attention, selectively attending to information while inhibiting distractions). Dichotic hearing was associated with auditory attention, working memory, and short-term memory.